
**GUVERNUL ROMÂNIEI**



**HOTĂRÂRE**

**pentru abrogarea Hotărârii Guvernului nr.187/2011 pentru aprobarea Planului de management al Parcului Natural Bucegi**

În temeiul art.108 din Constituția României, republicată,

**Guvernul României** adoptă prezenta hotărâre:

**Art. 1**. Hotărârea Guvernului nr.187/2011 pentru aprobarea Planului de management al Parcului Natural Bucegi, publicată în Monitorul Oficial al României, Partea I, nr.280 din 21 aprilie 2011, se abrogă.

**Art. 2.** (1) Raporturile și situațiile juridice născute în temeiul Hotărârii Guvernului nr.187/2011 pentru aprobarea Planului de management al Parcului Natural Bucegi, dar care nu și-au produs efectele în întregime până la data intrării în vigoare a prezentei hotărâri, sunt supuse dispozițiilor legale care le-au instituit, numai în măsura în care a fost demarată aplicarea măsurilor cuprinse în Planul de management al Parcului Natural Bucegi.

(2) În cazul în care, la data intrării în vigoare a prezentei hotărâri, aplicarea măsurilor cuprinse în Planul de management prevăzut la alin.(1) nu a fost în totalitate realizată, raporturile și situațiile juridice născute în temeiul Hotărârii Guvernului nr.187/2011 sunt valabile până la intrarea în vigoare a următorului plan de management.

**Art. 3.** Prezenta hotărâre intră în vigoare în termen de 30 de zile de la data publicării în Monitorul Oficial al României, Partea I.

**Art. 4.** În termen de 30 de zile de la data intrării în vigoare a prezentei hotărâri, prin ordin al ministrului mediului, apelor și pădurilor, se aprobă Planul de management integrat al Parcului Natural Bucegi și sitului Natura 2000 ROSCI0013 Bucegi.

**PRIM-MINISTRU,**

**ILIE-GAVRIL BOLOJAN**